రోమియో (2014 సినిమా)

రోమియో 2014, అక్టోబరు 10న విడుదలైన తెలుగు చలనచిత్రం. గోపి గణేష్ దర్శకత్వం వహించిన ఈ చిత్రంలో సాయిరాం శంకర్, అడోనిక జంటగా నటించగా, సునీల్ కష్యప్ సంగీతం అందించాడు. దర్శకుడిగా గోపి గణేష్ కు ఇది తొలిచిత్రంకాగా, అడోనిక తెలుగులో తొలిసారిగా ఈ చిత్రంలో నటించింది. ఈ చిత్రానికి పూరీ జగన్నాథ్ కథ, మాటలు అందించాడు.

కథ 
న్యూయార్క్ లో ఉండే సమంత (అడోనిక)కు ఒంటరిగా ప్రయాణం చేయడమంటే ఇష్టం ఉండడంతో ఇంట్లోవాళ్లను ఒప్పించి యూరప్ పర్యటనకు వెళ్తుంది. యూరప్ పర్యటనలో భాగంగా ఇటలీలోని రోమ్ నగరానికి చేరుకున్నప్పుడు రోమ్ నగరంలో సమంతను కిట్టు (సాయిరాం శంకర్) చూసి వెంటాడుతుంటాడు. ప్లాన్ ప్రకారం సమంతకు దగ్గరై పాస్‌పోర్ట్ ను తన దగ్గరే పెట్టుకుని ఏడిపిస్తుంటాడు. కావాలనే తన పాస్‌పోర్ట్ తీసుకొని ఏడిపిస్తున్నాడని తెలుసుకున్న సమంత, కిట్టూని నిలదీస్తుంది. దాంతో కిట్టు తన ఫ్లాష్‌బ్యాక్‌ను చెపుతాడు. అయితే కిట్టు ఫ్లాష్ బ్యాక్ కు, సమంతకు లింకేమిటి? ఈ చిత్రంలో అతిధి పాత్రలు పోషించిన రవితేజ, ఆలీ, జయసుధ, నాగబాబులకు పాత్రల ఎంటీ?  కిట్టు, సమంతల కథ చివరకు ఏమైందనేదే 'రోమియో' సినిమా.

నటవర్గం 
 సాయిరాం శంకర్ (కిట్టు)
 శ్రద్ధా ఆర్య
 అడోనిక (సమంత) 
 సుబ్బరాజు
 ప్రగతి
 రవితేజ
 ఆలీ
 జయసుధ
 నాగబాబు

సాంకేతికవర్గం 
 దర్శకత్వం: గోపి గణేష్
 నిర్మాత: దొరైస్వామి
 రచన: పూరీ జగన్నాథ్
 సంగీతం: సునీల్ కష్యప్
 ఛాయాగ్రహణం: పి.జి. వింద
 కూర్పు - నవీన్ నూలి

మూలాలు

ఇతర లంకెలు 

తెలుగు ప్రేమకథ చిత్రాలు
తెలుగు కుటుంబకథా చిత్రాలు
రవితేజ నటించిన సినిమాలు
ఆలీ నటించిన సినిమాలు
జయసుధ నటించిన సినిమాలు
2014 తెలుగు సినిమాలు